|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 15/3/2018** |

**Την Τετάρτη 21 Μαρτίου η δεύτερη συνεδρίαση του Δημοτικού Συμβουλίου Μαθητών του Δήμου Λαμιέων**

Την Τετάρτη 21 Μαρτίου και ώρα 18:30 θα πραγματοποιηθεί στην αίθουσα του Δημοτικού Συμβουλίου, στην οδό Αινιάνων 6-8, η δεύτερη συνεδρίαση του **Δημοτικού Συμβουλίου Μαθητών του Δήμου Λαμιέων** που διοργανώνει ο Δήμος Λαμιέων σε συνεργασία με τη Διεύθυνση Δευτεροβάθμιας Εκπαίδευσης **Φθιώτιδας, με σκοπό την** ευαισθητοποίησή τους σε αρχές, κανόνες και αξίες της αυτοδιοίκησης.

**Σαράντα ένας μαθητές Γυμνασίων και Λυκείων του Δήμου μας θα καθίσουν στα έδρανα των Δημοτικών Συμβούλων και θα απευθύνουν ερωτήματα και προτάσεις στη συνεδρίαση που θα έχει ως θέμα:**

**«Ψηφιακή εποχή: νέες τεχνολογίες στο σχολείο και στο Δήμο μου»**

Στόχος της Δημοτικής Αρχής είναι να δοθεί στους νέους και στις νέες του Δήμου μας, μέσω της δράσης αυτής που πραγματοποιείται φέτος για δεύτερη χρονιά και φιλοδοξούμε να γίνει θεσμός, η ευκαιρία για μια βιωματική εμπειρία του τρόπου λειτουργίας του Δημοτικού Συμβουλίου, του ανώτατου θεσμικού οργάνου της πρωτοβάθμιας αυτοδιοίκησης.

**Από το Γραφείο Τύπου**